gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl fr es lt gl gl gl gl gl gl gl gl gl gl gl gl gl gl gl gl gl gl gl sv en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - "O goberno español traizóanos máis agora que no 75"
Domingo, 02 de outubro de 2022
ENTREVISTA CO MINISTRO DA POLISARIO NA ONU
Vieiros falou con Khadad Mhamed, que alerta da venda de armas ao exército marroquí e advirte que volverá a guerra se fracasan as conversas.
Os ollos de Khadad Mhamed ferven de carraxe cando se lle fala da postura do goberno español sobre o Sáhara. Mhamed, ministro da República Árabe Saharuí Democrática (RASD) , é o interlocutor ante os cascos azuis que manteñen unha fráxil paz na ex-colonia española. Dende xuño participa nas conversas que organiza a ONU. Negociacións até hoxe inútiles, aínda que haberá outra rolda de conversas en agosto.
Nunha entrevista con Vieiros, o Ministro acusa ao goberno estatal de, unha vez máis, abandonar os saharuís en favor de Rabat. A venda de equipamento ao exercito marroquí -parte do cal se produce en Santiago e na Ría de Vigo- é, na súa opinión, a mellor mostra sobre por quen aposta o gabinete socialista.
Malia que se compromete a seguir negociando, o representante da Fronte Polisario advirte que “se a ONU se retira das conversas porque non hai perspectiva de solución, imos a defendernos por todos os medios, incluso recorrer á loita armada”. A volta ás armas sería a última solución para unha nación que, en palabras de Mahmed, “non é un pobo que se poida domear facilmente, é un pobo que nunca aceptará a dominación”.
Vostede é un dos representantes nas negociacións con Marrocos. Seica, polo de agora, non hai acordo ...
As conversas comezaron despois de que o Consello de Seguridade da ONU adoptara unha resolución chamando ás partes a negociar para que o pobo saharauí poida exercer o seu dereito á autodeterminación. O que se discute é o exercicio dese dereito. As negociacións comezaron o 18 de xuño preto de Nova York e durante dous días cada parte presentou as súa solucións. Despois de dous días, o enviado da ONU decidiu, co apoio das partes, convocar outra reunión o 10 de agosto. Nós temos a firme decisión de seguir negociando ata que finalmente haxa paz.
Pero vostede cre posíbel chegar a un acordo cos marroquís?
O paso dos anos demostrou que Marrocos non pode domar á nosa pequena poboación. O seu principal fracaso é que -malia empregar a forza militar con máis de 150.000 militares e policías, a represión e a corrupción- a resistencia segue viva. A comunidade internacional e a ONU non poden ignorar isto moito máis tempo. O feito que Marrocos sexa amparado por grandes potencias non cambia nada a ecuación, cuxo factor principal é que o pobo saharauí está en contra da ocupación. Así que o futuro pertence ao pobo saharauí.
Di que grandes potencias están con Marrocos. Que papel está a xogar o goberno español?
Hai un cambio na postura do goberno español, que apoia a Marrocos. Hai matices, pero falando claro, é unha posición próxima aos marroquís. É unha desgraza, porque España é o estado que máis coñece aos saharauís, e sabe cales son os seus sentimentos. Pero tamén sabe que non é un pobo que se poida domar facilmente, é un pobo que nunca aceptará a dominación.
Séntense vostedes abandonados ou traizoados polo goberno de Madrid?
Sen dúbida, dende 1975! Pero a repetición da traizón que se dá dende 2004 é máis grave aínda; porque en 1975 podíase alegar que España non era democrática, pero hoxe esta política de ignorar os dereitos do saharuís e completamente inaceptábel.
En todo caso, a RASD non está disposta a aceptar a proposta marroquí de conceder só unha autonomía ...
Non se pode pedir á nosa poboación, despois de tres décadas de resistencia e calvario, que acepte unha solución que non sexa democrática. Impoñer esa solución non favorece a paz e a estabilidade na rexión, mesmo prexudica á estabilidade en España. Por que intentan impor a vontade de Marrocos? Por que no 75 ignorouse ao pobo saharauí e España, Marrocos e Mauritania repartiron o noso territorio? Sería imperdoábel que en 2007 España repita o mesmo erro.
Daquela as relacións con Madrid agora non son precisamente boas ...
A relación con España é moi importante para nós. Temos vínculos coa sociedade civil, cos partidos e co mundo da cultura. O rol do Goberno debería ser, cando menos, o da neutralidade; permitir que as partes poidamos avanzar cara a paz e non apostar por Marrocos.
Se se rompen as conversas, a Fronte Polisario pode volver ás armas?
A Fronte Polisario opta pola paz e a política dende 1991. O problema segue discutíndose ONU, non pasan tres meses sen que o Consello de Seguridade discuta sobre o Sáhara. Mentres haxa interese no Consello de Seguridade, imos optar pola vía pacífica. Pero se a ONU se retira porque non hai perspectiva de solución, imos a asumir a nosa responsabilidade, imos a defendernos por todos os medios, incluso recorrer á loita armada.
En Galiza fabrícanse armas para o exército marroquí, Urovesa véndelle vehículos e Rodman patrulleiras. Que lle parece que dende o Estado español se subministren armas a Rabat?
É outro exemplo da aposta do Goberno español en favor de Marrocos. Non é só o apoio político que lles dá na ONU, por ver primeira España non votou a favor da autodeterminación! Se a isto lle engadimos a venda de armas, vese claro cal é a posición de España no conflito. Madrid non axuda á paz, ao contrario, desanima as negociacións e crea unha solución máis favorábel á guerra que a paz.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Urovesa vendeu ducias do modelo VAM-TL aos exército marroquí / Foto: Urovesa
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto